শুক্রবার দুপুরে জুমার নামাজের পর রাজধানীর সেগুনবাগিচা এলাকায় নিষিদ্ধ জঙ্গি সংগঠন হিজবুত তাহরিরের মিছিলের চেষ্টায় পুলিশ বাধা দিলে ধাওয়া, পাল্টা-ধাওয়া ও বোমাবাজির ঘটনা ঘটেছে৷ এ সময় পুলিশ তাদের ধাওয়া দিলে শুরু হয় ছোটোছুটি৷ এক পর্যায়ে হিজবুতকর্মীরা বেশ কয়েকটি হাতবোমা ফাটিয়ে আশেপাশের গলিতে ঢুকে পড়ে৷ হিজবুতকর্মীরা প্রধান সড়ক থেকে সরে গেলেও আশেপাশের বিভিন্ন গলিতে পুলিশের সঙ্গে তাদের ধাওয়া, পাল্টা-ধাওয়া চলে৷ এ সময় পুলিশ কয়েকজনকে আটক করে৷